Жоба

ҚАЗАҚСТАН РЕСПУБЛИКАСЫНЫҢ ЗАҢЫ

**Қазақстан Республикасының кейбір заңнамалық актілеріне оларды Қазақстан Республикасы Конституциясының нормаларына сәйкес келтіру мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. «Қазақстан Республикасының мемлекеттік қызметі туралы»
2015 жылғы 23 қарашадағы Қазақстан Республикасының Заңына:

1) 16-баптың 3-тармағында:

6) және 7) тармақшалар мынадай редакцияда жазылсын:

«6) мемлекеттік қызметке кірер алдындағы екі жыл ішінде мемлекеттік қызметке кір келтіретін тәртіптік теріс қылық жасағаны үшін қызметтен шығарылған, сондай-ақ мемлекеттік қызметке кірер алдындағы бір жыл ішінде Қазақстан Республикасының заңдарында белгіленген шектеулердi немесе қызметтік әдепті сақтамағаны үшін қызметтен шығарылған;

7) ол мемлекеттік қызметші ретінде активтері мен міндеттемелері туралы декларацияны ұсынбаған адамды жұмысқа қабылдағаны үшін алғаш рет әкімшілік жауаптылыққа тартылған жағдайды қоспағанда, мемлекеттік қызметке кiрер алдындағы үш жыл iшiнде сыбайлас жемқорлық құқық бұзушылық жасағаны үшiн әкiмшiлiк жаза қолданылған;»;

9) тармақша мынадай редакцияда жазылсын:

«9) мемлекеттік қызметке кiрер алдындағы үш жыл ішінде қылмыстық теріс қылық жасағаны үшін өзіне қатысты соттың айыптау үкімі шығарылған немесе қылмыстық теріс қылық жасағаны үшін қылмыстық жауаптылықтан Қазақстан Республикасының Қылмыстық-процестік кодексінің 35-бабы бірінші бөлігінің 3), 4), 9), 10) және 12) тармақтары немесе 36-бабы негізінде босатылған;»;

мынадай мазмұндағы 9-1) тармақшамен толықтырылсын:

«9-1) мемлекеттік қызметке кiрер алдындағы бес жыл ішінде онша ауыр емес және ауырлығы орташа қылмыстар жасағаны үшін соттың айыптау үкімі шығарылған немесе онша ауыр емес және ауырлығы орташа қылмыстар жасағаны үшін қылмыстық жауаптылықтан Қазақстан Республикасының Қылмыстық-процестік кодексінің 35-бабы бірінші бөлігінің 3), 4), 9), 10) және 12) тармақтары немесе 36-бабы негізінде босатылған;»;

14) тармақша мынадай редакцияда жазылсын:

«14) мемлекеттік қызметке кірер алдындағы екі жыл ішінде құқық қорғау қызметінен, арнаулы мемлекеттік органдардағы қызметтен және әскери қызметтен теріс себептер бойынша шығарылған, Қазақстан Республикасының Жоғарғы Соты жанындағы Сот төрелігінің сапасы жөніндегі комиссияның кәсіптік жарамсыздығына байланысты атқаратын лауазымына сәйкес келмеуі туралы шешімі негізінде судья өкілеттігін тоқтатуды қоспағанда, теріс себептер бойынша судья өкілеттігін тоқтатқан;»;

мынадай мазмұндағы екінші бөлікпен толықтырсын:

«Осы тармақта көрсетілген жағдайлардың кез келгенінің болуы мемлекеттік қызметке қабылдаудан бас тарту үшін негіз болып табылады.»

2) 59-бапта:

бірінші бөлікте:

11) тармақша мынадай редакцияда жазылсын:

«11) осы Заңның 16-бабы 3-тармағының 6) – 14) тармақшаларында көрсетілген адамдарды мемлекеттік қызметке қабылдаған;»;

12) тармақша алып тасталсын;

үшінші бөлік мынадай редакцияда жазылсын:

«Осы баптың 3), 4), 5), 6), 7), 11), 13), 14) және 15-1) тармақшаларына сәйкес қызметтен шығарылған мемлекеттік саяси қызметшілер терiс себептермен шығарылған болып танылады.».

3) 61-бапта:

1-тармақта:

13) тармақша мынадай редакцияда жазылсын:

«13) осы Заңның 16-бабы 3-тармағының 6) – 14) тармақшаларында көрсетілген адамдарды мемлекеттік әкімшілік лауазымға қабылдау;»;

14) тармақша алып тасталсын;

3-тармақ мынадай редакцияда жазылсын:

«3. Осы баптың 1-тармағының 7), 8), 9), 11), 12), 13), 15), 16) және
21) тармақшаларына сәйкес қызметтен шығарылған мемлекеттік әкімшілік қызметшілер терiс себептермен шығарылған болып танылады.»;

4) 64-1-баптың 8-тармағында:

4) тармақша мынадай редакцияда жазылсын:

«4) ол мемлекеттік қызметші ретінде активтері мен міндеттемелері туралы декларацияны ұсынбаған адамды жұмысқа қабылдағаны үшін алғаш рет әкімшілік жауаптылыққа тартылған жағдайды қоспағанда, келісімшарттық қызметші ретінде тартылғанға дейін үш жыл iшiнде сыбайлас жемқорлық құқық бұзушылық жасағаны үшiн әкiмшiлiк жаза қолданылған;»;

мынадай мазмұндағы 4-1) тармақшамен толықтырылсын:

«4-1) келісімшарттық қызметші ретінде тартылғанға дейін екі жыл ішінде мемлекеттік қызметке кір келтіретін тәртіптік теріс қылық жасағаны үшін қызметтен шығарылған, сондай-ақ келісімшарттық қызметші ретінде тартылғанға дейін бір жыл ішінде Қазақстан Республикасының заңдарында белгіленген шектеулердi немесе қызметтік әдепті сақтамағаны үшін қызметтен шығарылған;»;

12) тармақша мынадай редакцияда жазылсын:

«12) келісімшарттық қызметші ретінде тартылғанға дейін үш жыл ішінде қылмыстық теріс қылық жасағаны үшін соттың айыптау үкімі шығарылған немесе қылмыстық теріс қылық жасағаны үшін қылмыстық жауаптылықтан Қазақстан Республикасының Қылмыстық-процестік кодексінің 35-бабы бірінші бөлігінің 3), 4), 9), 10) және 12) тармақтарының немесе 36-бабының негізінде босатылған;»;

мынадай мазмұндағы 12-1) тармақшамен толықтырсын:

«12-1) келісімшарттық қызметші ретінде тартылғанға дейін бес жыл ішінде онша ауыр емес және ауырлығы орташа қылмыстар жасағаны үшін соттың айыптау үкімі шығарылған немесе онша ауыр емес және ауырлығы орташа қылмыстар жасағаны үшін қылмыстық жауаптылықтан Қазақстан Республикасының Қылмыстық-процестік кодексінің 35-бабы бірінші бөлігінің 3), 4), 9), 10) және 12) тармақтары немесе 36-бабы негізінде босатылған;»;

13) тармақша мынадай редакцияда жазылсын:

«13) келісімшарттық қызметші ретінде тартылғанға дейін екі жыл ішінде құқық қорғау қызметінен, арнаулы мемлекеттік органдардағы қызметтен және әскери қызметтен теріс себептер бойынша шығарылған, Қазақстан Республикасының Жоғарғы Соты жанындағы Сот төрелігінің сапасы жөніндегі комиссияның кәсіптік жарамсыздығына байланысты атқаратын лауазымына сәйкес келмеуі туралы шешімі негізінде судья өкілеттігін тоқтатуды қоспағанда, теріс себептер бойынша судья өкілеттігін тоқтатқан;»;

мынадай мазмұндағы екінші бөлікпен толықтырылсын:

«Осы тармақта көрсетілген кез келген жағдайдың болуы азаматты келісімшарттық қызметші ретінде тартудан бас тартуға негіз болып табылады.».

2. «Қазақстан Республикасының кейбір заңнамалық актілеріне сыбайлас жемқорлыққа қарсы іс-қимыл және мемлекеттік қорғауға жататын адамдардың қауіпсіздігін қамтамасыз ету мәселелері бойынша өзгерістер мен толықтырулар енгізу туралы» 2023 жылғы 3 қаңтардағы Қазақстан Республикасының Заңына:

1) 1-бапта:

3-тармақта:

3) тармақшаның екінші абзацы мынадай редакцияда жазылсын:

«2-1) жұмысқа орналасқанға дейін екі жыл ішінде «Сыбайлас жемқорлыққа қарсы іс-қимыл туралы» Қазақстан Республикасының Заңына сәйкес адамның шығыстарының өз кірістеріне сәйкес келмеуіне байланысты теріс себептер бойынша жұмыстан шығарылған немесе атқарып жүрген лауазымынан босатылған, сол сияқты өкілеттіктері тоқтатылған адамды квазимемлекеттік сектор субъектісіндегі мемлекеттік функцияларға теңестірілген функцияларды орындауға байланысты лауазымға;»;

8) тармақшаның төртінші абзацы мынадай редакцияда жазылсын:

«2) азаматтық қызметке кіргенге дейін екі жыл ішінде «Сыбайлас жемқорлыққа қарсы іс-қимыл туралы» Қазақстан Республикасының Заңына сәйкес адамның шығыстарының өз кірістеріне сәйкес келмеуіне байланысты теріс себептер бойынша жұмыстан шығарылған немесе атқарып жүрген лауазымынан босатылған, сол сияқты өкілеттіктері тоқтатылған адам қабылдана алмайды.»;»;

8-тармақтың 1) тармақшасының төртінші абзацы мынадай редакцияда жазылсын:

«10) «Сыбайлас жемқорлыққа қарсы іс-қимыл туралы» Қазақстан Республикасының Заңына сәйкес адамның шығыстарының өз кірістеріне сәйкес келмеуіне байланысты теріс себептер бойынша жұмыстан шығарылған немесе атқарып жүрген лауазымынан босатылған, сол сияқты өкілеттіктері тоқтатылған, осындай шығарудан немесе атқарып жүрген лауазымынан босатудан, сол сияқты өкілеттіктерін тоқтатудан кейін екі жыл өткен соң құқық қорғау қызметіне кіруге құқылы адам қабылданбайды.»;»;

9-тармақтың бесінші абзацы мынадай редакцияда жазылсын:

«11-1) «Сыбайлас жемқорлыққа қарсы іс-қимыл туралы» Қазақстан Республикасының Заңына сәйкес адамның шығыстарының өз кірістеріне сәйкес келмеуіне байланысты теріс себептер бойынша жұмыстан шығарылған немесе атқарып жүрген лауазымынан босатылған, сол сияқты өкілеттіктері тоқтатылған, осындай шығарудан немесе атқарып жүрген лауазымынан босатудан, сол сияқты өкілеттіктерін тоқтатудан кейін екі жыл өткен соң әскери қызметке кіруге құқылы;»;

10-тармақтың 4) тармақшасының жетінші абзацы мынадай редакцияда жазылсын:

«Осы тармақтың төртінші бөлігінде аталған, шығыстары кірістеріне сәйкес келмеуіне байланысты теріс себептер бойынша жұмыстан шығарылған немесе атқарып жүрген лауазымынан босатылған, сол сияқты өкілеттіктері тоқтатылған адамдар, егер Қазақстан Республикасының заңдарында өзгеше белгіленбесе, келесі екі жыл бойы мемлекеттік лауазымға не мемлекеттік немесе оларға теңестірілген функцияларды орындауға байланысты лауазымға орналаса алмайды.»;

11-тармақта:

1) тармақшада:

екінші абзац алып тасталсын;

төртінші абзац мынадай редакцияда жазылсын:

«14-1) «Сыбайлас жемқорлыққа қарсы іс-қимыл туралы» Қазақстан Республикасының Заңына сәйкес азаматтың шығыстарының өз кірістеріне сәйкес келмеуіне байланысты теріс себептер бойынша жұмыстан шығарылған немесе атқарып жүрген лауазымынан босатылған, сол сияқты өкілеттіктері тоқтатылған, осындай шығарудан немесе атқарып жүрген лауазымынан босатудан, сол сияқты өкілеттіктерін тоқтатудан кейін екі жыл өткен соң мемлекеттік қызметке кіруге құқылы азаматты;».

2-бап.

1. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

2. 2027 жылғы 1 қаңтардан бастап осы Заңның 1-бабы
2) тармақшасының төртінші және жетінші абзацтары, 3) тармақшасының төртінші абзацы мынадай редакцияда қолданылады деп белгіленсін:

«11) осы Заңның 16-бабы 3-тармағының 6) – 14-1) тармақшаларында көрсетілген адамдарды мемлекеттік қызметке қабылдаған;»;

«Осы баптың 3), 3-1), 4), 5), 6), 7), 11), 13), 14) және
15-1) тармақшаларына сәйкес қызметтен шығарылған мемлекеттік саяси қызметшілер терiс себептермен жұмыстан шығарылған болып танылады.»;

«13) осы Заңның 16-бабы 3-тармағының 6) – 14-1) тармақшаларында көрсетілген адамдарды мемлекеттік әкімшілік лауазымға қабылдау;».

**Қазақстан Республикасының**

 **Президенті**